
Sydamerika 

Fra Wikipedia, den frie encyklopædi 


Sydamerika er et kontinent (en af de 7 verdensdele) med en 
størrelse på ca. 17,8 mio. km 2 hvoraf det meste af arealet ligger syd 
for ækvator. Sydamerika ligger mellem Stillehavet og Atlanterhavet 
og er forbundet med Nordamerika ved Panamatangen i 
Mellemamerika. 

Historisk har de såkaldte ABC-stater (Argentina, Brasilien og Chile) 
forsøgt at samarbejde, blandt andet for at mindske USA's indflydelse 
på kontinentet. 

Satellitbillede af Sydamerika 



Sydamerika 

Sydamerika er verdens fjerdestørste kontinent. Sydamerika har et 
blandet landskab med kæmpe floder, regnskov, ørken og høje bjerge. 

Den 6570 km lange Amazonflod løber igennem Amazonjunglen. Flodens bækken dækker et enormt område 
på 8 mio. km 2 . Andesbjergene strækker sig hele vejen fra nord til syd af kontinentet. Bjergene er forholdsvis 
nye og er dannet ved at Nazca-pladen skubber sig ind under den sydamerikanske plade, som derved trykkes 
op. Højderne når helt op på 6959 meter ved Aconcagua i Argentina og ned på 105 meter under jordens 
overflade. Atacamaørkenen i Chile er det tørreste sted på kloden. 


Historie 


De første mennesker kom formodentligt til Sydamerika fra Rusland over Beringstrædet, ned gennem 
Amerika. De var indianere. Mest kendt er nok inkaerne. 

Efter at Columbus fandt Amerika i 1492, er europæerne strømmet til kontinentet i håb om rigdom, magt 
eller lykke. Alle lande i Sydamerika har været underlagt et europæisk land. Venezuela var det første land til 
at blive set af europæerne i 1499. Langt størstedelen af landene har været koloniseret af Spanien, mens 
Portugal overtog Brasilien. Guyana og Surinam blev overtaget af Holland. Det har haft stor betydning for 
landene mange år fremover. De oprindelige indianske sprog er mange steder udryddet. 1 1800-tallet opnåede 



























de fleste af landene uafhængighed(på nær Surinam(1975) og 
Guyana(1975)). De næste mange år har generelt været problematiske 
med borgerkrig , diktaturer og udgang fra fattigdom. 

Demografi 


Sydamerika har en befolkning på 370 mio. mennesker. Det er en 
broget mængde, da man har de oprindelige indianere blandet med 
europæerne, immigrerende asiatere samt efterkommere af afrikanske 
slaver. I den vestlige del i Andesbjergene er størstedelen af 
befolkningen indianere, mens europæere dominerer i Argentina , 
Chile, Brasilien og Uruguay. W ^ ™ Det er lidt svært at sige noget 
nærmere, da etniciteterne blev blandet efter mange år. 
Befolkningstætheden er for det meste lille, men på den sydlige del af 
Atlanterhavskysten er der kommet storbyområder som Rio De 
Janeiro, Sao Paulo og Buenos Aires. 



Sydamerika 


Lande i Sydamerika 


Sydamerika består af tolv lande: 

■ Argentina 

■ Bolivia 

■ Brasilien 

■ Chile 

■ Colombia 

■ Ecuador 

■ Guyana 

■ Paraguay 

■ Peru 

■ Surinam 

■ Uruguay 

■ Venezuela 

Samt tre ikke-uafhængige territorier: 

■ Falklandsøerne (Storbritannien) 

■ Fransk Guyana (Frankrig) 

■ Sydgeorgien og Sydsandwichøerne (Storbritannien) 

Se også 

■ Amerika 

